На основу члана 11. Закона о тржишту хартија од вриједности („Службени гласник Републике Српске”, бр. 92/06, 34/09, 30/12, 59/13, 108/13 и 4/17), члана 24. Правилника о условима и поступку емисије хартија од вриједности („Службени гласник Републике Српске”, бр. 60/12, 88/13, 107/16, 111/16, 33/18 и 65/20) и Одлуке о четрдесет петој емисији обвезница Републике Српске јавном понудом („Службени гласник Републике Српске”, број 19/21), Република Српска – Министарство финансија (у даљем тексту: Емитент), доноси

**ДОДАТАК ЈЕДИНСТВЕНОГ ПРОСПЕКТА**

**за емисије обвезница Републике Српске у 2021. години, за четрдесет пету емисију обвезница Републике Српске јавном понудом**

***Бања Лука, март 2021. године***

**Напомена**

*Овај Додатак јединственог проспекта се издаје за четрдесет пету емисију обвезница Републике Српске јавном понудом, у складу са Правилником о условима и поступку емисије хартија од вриједности („Службени гласник Републике Српске“, бр. 60/12, 88/13, 107/16, 111/16, 33/18 и 65/20).*

*Овај Додатак јединственог проспекта се не смије сматрати препоруком за куповину или продају, а сваки инвеститор, који разматра куповину обвезница се упућује на властиту оцјену и просуђивање, укључујући све могуће ризике наведене у овом Проспекту и објављене путем средстава јавног информисања.*

САДРЖАЈ

[1. ОДГОВОРНА ЛИЦА 4](#_Toc412110959)

[1.1. Лице одговорно за информације садржане у проспекту 4](#_Toc412110960)

[1.2. Изјаве одговорних лица емитента 4](#_Toc412110961)

[2. КЉУЧНЕ ИНФОРМАЦИЈЕ 5](#_Toc412110962)

[2.1. Интереси правних, односно физичких особа у вези с издавањем, односно понудом. Опис свих интереса трећих лица у вези са издавањем, односно понудом, укључујући сукоб интереса, с детаљним описом лица и природе интереса 5](#_Toc412110963)

[3. ИНФОРМАЦИЈЕ О ХАРТИЈАМА ОД ВРИЈЕДНОСТИ 5](#_Toc412110964)

[3.1. Опис врсте и класе хартија од вриједности које су предмет понуде и/или укључења у трговање 5](#_Toc412110965)

[3.2. Карактеристике хартија од вриједности 5](#_Toc412110966)

[3.3. Положај хартија од вриједности које су предмет понуде и/или укључења у трговање, укључујући кратак приказ свих уговорних клаузула чија је намјена да утичу на положај или да субординирају хартију од вриједности, у односу на све садашње или будуће обавезе емитента. 6](#_Toc412110967)

[3.4. Опис права које дају хартија од вриједности, евентуална ограничења тих права, као и поступак за извршавање тих права 6](#_Toc412110968)

[3.5. Доспијеће, каматна стопа, начин обрачуна и рокови исплате главнице и камате 6](#_Toc412110969)

[3.6. Начин амортизације и временски распоред плаћања 7](#_Toc412110970)

[3.7. Приказати принос и дати опис метода израчунавања истог 7](#_Toc412110971)

[3.8. Заступање ималаца хартија од вриједности, односно, одредбе о скупштини ималаца дужничких хартија од вриједности, укључујући и начин и услове доношења одлука такве скупштине 8](#_Toc412110972)

[3.9. У случају нових издања, навести податке о одлукама на основу којих су хартије од вриједности издате или ће бити издате 8](#_Toc412110973)

[3.10. Опис било каквих ограничења у вези слободне преносивости хартија од вриједности 8](#_Toc412110974)

[4. УСЛОВИ ПОНУДЕ 8](#_Toc412110975)

[4.1. Подаци о понуди 8](#_Toc412110976)

[4.2. Укупни износ емисије, цијена по којој ће хартије од вриједности бити понуђене 9](#_Toc412110977)

[4.3. Период уписа хартија од вриједности 9](#_Toc412110978)

[4.4. Мјесто уписа хартија од вриједности 9](#_Toc412110979)

[4.5. Начин и рокови за уплату уписаних хартија од вриједности, као и начин на који ће бити пренијете на власничке рачуне 9](#_Toc412110980)

[4.6. Опис могућности за смањење броја уписаних хартија од вриједности по инвеститору и начина за повраћај преплаћеног износа уписницима 10](#_Toc412110981)

[4.8. Појединости о лицима која су се обавезала да ће дјеловати као посредници при секундарном трговању, обезбеђујући ликвидност помоћу понуђене и тражене цијене (послови подршке тржишту енг. market maker) и опис основних услова и преузетих обавеза 10](#_Toc412110982)

[5. УКЉУЧЕЊЕ У ТРГОВАЊЕ 10](#_Toc412110983)

[5.1. Додатне информације о емитованим обвезницама 11](#_Toc412110984)

# ОДГОВОРНА ЛИЦА

## Лице одговорно за информације садржане у проспекту

|  |  |
| --- | --- |
| **Одговорно лице** | **Функција одговорног лица** |
| Зора Видовић | министар |

##

## Изјаве одговорних лица емитента

Предузевши све потребне мјере, изјављујем да су, према мојим сазнањима, информације у Додатку јединственог проспекта за емисије обвезница Републике Српске у 2021. години, за четрдесет пету емисију обвезница Републике Српске јавном понудом, у складу са чињеницама, као и да нису изостављене чињенице, које би могле да утичу на истинитост и потпуност овог Додатка.

|  |  |  |
| --- | --- | --- |
|  |  | **МИНИСТАР**  **Зора Видовић** |

# КЉУЧНЕ ИНФОРМАЦИЈЕ

## Интереси правних, односно физичких особа у вези с издавањем, односно понудом. Опис свих интереса трећих лица у вези са издавањем, односно понудом, укључујући сукоб интереса, с детаљним описом лица и природе интереса

Емитенту нису познати интереси правних, односно физичких лица у вези са издавањем, односно понудом обвезница, нити сукоби интереса.

## Намјена средстава

Намјена средстава прикупљених емисијом дугорочних хартија од вриједности – обвезница јесте обезбјеђење средстава, у складу са Буџетом Републике Српске за 2021. годину у оквиру: Финансирања – Нето задуживања, на позицији 921000 – примици од задуживања.

# ИНФОРМАЦИЈЕ О ХАРТИЈАМА ОД ВРИЈЕДНОСТИ

## Опис врсте и класе хартија од вриједности које су предмет понуде и/или укључења у трговање

Емитент врши јавну понуду дугорочних обвезница свим заинтересованим инвеститорима, домаћим и страним физичким и правним лицима.

Обвезнице ће бити емитоване тако да се главница исплаћује једнократно по доспијећу, односно по истеку рока од седам година, а камата ће се обрачунавати на главницу и исплаћивати годишње.

Обвезнице ће бити регистроване у Централном регистру хартија од вриједности а.д. Бања Лука, у складу са одредбама Закона о тржишту хартија од вриједности („Службени гласник Републике Српске“, бр. 92/06, 34/09, 30/12, 108/13 и 4/17).

## Карактеристике хартија од вриједности

Обвезнице ове емисије гласе на име, слободно су преносиве, дугорочне, дужничке хартије од вриједности које представљају директну и безусловну обавезу Емитента. Обвезнице ће бити емитоване по фиксној каматној стопи од 2,7% на годишњем нивоу, са роком доспијећа од седам година.

Ова емисија обвезница се емитује са валутном клаузулом евра, у складу са тачком II Одлуке о четрдесет петој емисијом обвезница Републике Српске јавном понудом.

## Положај хартија од вриједности које су предмет понуде и/или укључења у трговање, укључујући кратак приказ свих уговорних клаузула чија је намјена да утичу на положај или да субординирају хартију од вриједности, у односу на све садашње или будуће обавезе емитента.

Обвезнице ове емисије су слободно преносиве дужничке хартије од вриједности које представљају директну и безусловну обавезу Емитента.

Не постоје уговорне клаузуле које би утицале на положај или субординирале хартије од вриједности.

## Опис права које дају хартија од вриједности, евентуална ограничења тих права, као и поступак за извршавање тих права

Власник обвезница има право на поврат главнице и право на наплату припадајуће камате. Ниједан власник обвезнице нема право да тражи пријевремено доспијеће. Права и обавезе из хартија од вриједности - обвезница, стичу се, преносе и ограничавају њиховим уписом на рачуне власника обвезница у Централном регистру хартија од вриједности а.д. Бања Лука, а у складу са Законом о тржишту хартија од вриједности („Службени гласник Републике Српске“, бр. 92/06, 34/09, 30/12, 59/13, 108/13 и 4/17).

## Доспијеће, каматна стопа, начин обрачуна и рокови исплате главнице и камате

Обвезнице се емитују са роком доспијећа од седам година, уз непромјењиву годишњу каматну стопу од 2,7%. Камата се обрачунава на главницу и исплаћује једном годишње.

Исплата главнице ће се извршити једнократно по доспијећу, односно по истеку рока од седам година, рачунајући од дана регистрације емисије код Централног регистра хартија од вриједности.

Камата, односно главница исплаћује се на дан обрачуна камате, односно доспијећа главнице, а најкасније у року од три дана, преносом средстава на рачун власника обвезнице.

У случају кашњења са исплатом камате, односно главнице из обвезница, Mинистарство финансија платиће законску затезну камату послије истека претходно наведеног рока па до дана стварне исплате.

Законска затезна камата, коју Емитент плаћа инвеститорима на основу извода о власницима обвезнице код Централног регистра хартија од вриједности а.д. Бања Лука, обрачунава се у складу са релевантним законским прописима.

## Начин амортизације и временски распоред плаћања

***Табела 1.* Амортизациони план[[1]](#footnote-1)**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Бр. куп на** | **Датум доспјећа купона** | **Први дан обрачуна камате** | **Задњи дан обрачуна камате** | **Бр. дана (Т)** | **Номинални износ главнице (емисије)** | **Неотплаћени износ главнице** | **Исплата главнице** | **Исплата камате** | **Ануитет** | **Pool фактор** |
|
| 1 | 24.3.2022 | 24.3.2021 | 23.3.2022 | 365 | 20.000.000,00 | 20.000.000,00 | 0,00 | 540.000,00 | 540.000,00 | 1,00 |
| 2 | 24.3.2023 | 24.3.2022 | 23.3.2023 | 365 | 20.000.000,00 | 20.000.000,00 | 0,00 | 540.000,00 | 540.000,00 | 1,00 |
| 3 | 24.3.2024 | 24.3.2023 | 23.3.2024 | 366 | 20.000.000,00 | 20.000.000,00 | 0,00 | 540.000,00 | 540.000,00 | 1,00 |
| 4 | 24.3.2025 | 24.3.2024 | 23.3.2025 | 365 | 20.000.000,00 | 20.000.000,00 | 0,00 | 540.000,00 | 540.000,00 | 1,00 |
| 5 | 24.3.2026 | 24.3.2025 | 23.3.2026 | 365 | 20.000.000,00 | 20.000.000,00 | 0,00 | 540.000,00 | 540.000,00 | 1,00 |
| 6 | 24.3.2027 | 24.3.2026 | 23.3.2027 | 365 | 20.000.000,00 | 20.000.000,00 | 0,00 | 540.000,00 | 540.000,00 | 1,00 |
| 7 | 24.3.2028 | 24.3.2027 | 23.3.2028 | 366 | 20.000.000,00 | 20.000.000,00 | 20.000.000,00 | 540.000,00 | 20.540.000,00 | 1,00 |
| **УКУПНО** | **20.000.000,00** | **3.780.000,00** | **23.780.000,00** |  |
|

Удио недоспјеле главнице у номиналном износу хартије од вриједности (pool фактор) представља коефицијент којим се номинални износ хартије од вриједности своди на износ недоспјелог дуга.

При доспијећу главнице власницима обвезница исплаћује се износ који је пропорционалан количини хартије од вриједности у власништву.

## Приказати принос и дати опис метода израчунавања истог

Принос до доспећа означава дисконтну стопу која изједначава тржишну цијену обвезнице са садашњом вриједношћу свих очекиваних новчаних токова. Он може бити интерпретиран као сложена стопа приноса у току животног вијека обвезнице под претпоставком да сви купони могу бити реинвестирани по каматној стопи једнакој приносу до доспијећа обвезнице. Овај принос је могуће исказати математички на сљедећи начин:

гдје y означава принос до доспијећа (исказан на годишњем нивоу), P означава текућу тржишну цијену, Ai (i=1,..,n) доспјели ануитет, а n број периода до доспијећа обвезнице.

## Заступање ималаца хартија од вриједности, односно, одредбе о скупштини ималаца дужничких хартија од вриједности, укључујући и начин и услове доношења одлука такве скупштине

Не постоји законски основ за сазивање скупштине ималаца обвезница.

## У случају нових издања, навести податке о одлукама на основу којих су хартије од вриједности издате или ће бити издате

У периоду од дана сачињавања Додатка јединственог проспекта за емисије обвезница Републике Српске у 2021. години, за четрдесет пету емисију обвезница Републике Српске јавном понудом, па до дана реализације поменуте емисије нису планиране емисије дугорочних хартија од вриједности.

Планирано је да се дана 11.03.2021. године одржи 70. аукција шестомјесечних трезорских записа Републике Српске, у износу од 20.000.000,00 КМ.

## Опис било каквих ограничења у вези слободне преносивости хартија од вриједности

Не предвиђају се никаква ограничења у вези слободне преносивости хартија од вриједности.

# УСЛОВИ ПОНУДЕ

## Подаци о понуди

Емитент врши јавну понуду дугорочних обвезница свим заинтересованим инвеститорима, и домаћим и страним физичким и правним лицима.

Ниједан инвеститор нема право прече куповине при упису обвезница из предметне емисије.

Емисија нема постављен критеријум успјешности. Ако се прије истека рока за упис и уплату обвезница упишу и уплате све понуђене обвезнице, Емитент може да заврши јавну понуду.

Емитент може у било које вријеме откупити обвезнице ове емисије, по било којој цијени на тржишту или на други начин, у складу са одлуком Владе Републике Српске, под условом да у случају куповине јавном понудом таква понуда буде једнако доступна свим власницима обвезница.

Власник обвезнице нема право да тражи пријевремено доспијеће обвезница, тј. прогласи било коју обвезницу доспјелом и плативом прије њеног доспијећа.

## Укупни износ емисије, цијена по којој ће хартије од вриједности бити понуђене

Четрдесет петом емисијом обвезница Републике Српске јавном понудом, планирано је да се емитује до 20.000 обвезница, номиналне вриједности 1.000 КМ по обвезници, укупне номиналне вриједности емисије до 20.000.000,00 КМ.

Продајна цијена се утврђује у проценту од номиналне вриједности, у складу са ограничењима из Одлуке о дугорочном задуживању Републике Српске за 2021. годину.

Инвеститори куповином обвезница на берзи плаћају цијену уписаних обвезница увећану за износ брокерске провизије у коју су укључене провизије Бањалучке берзе и Берзанског посредника преко којег се врши куповина обвезница. Тарифници услуга Берзанских посредника доступни су на web сајту Комисије за хартије од вриједности РС, као и на web сајту сваког посредника.

## Период уписа хартија од вриједности

Упис и уплата почињу најраније 15 дана од дана објављивања јавног позива. Упис почиње 22.03.2021. године и траје најдаље до 23.03.2021. године.

Министарство финансија врши унос продајног налога дана 22.03.2021. године у периоду од 11:30 + „random time“ до 12:00 часова. Послови се закључују 22.03.2021. године у 12:00 часова по јединственој равнотежној цијени.

У случају да се цјелокупна количина обвезница у јавној понуди не реализује 22.03.2021. године, куповни налози се уносе и 23.03.2021. године у периоду од 8:30 до 12:00 часова. Послови се реализују по јединственој равнотежној цијени која је остварена 22.03.2021. године.

Послови се аутоматски закључују уносом куповног налога и јавна понуда траје док се не реализује понуђена количина обвезница или до истека јавне понуде 23.03.2021. године у 12:00 часова

Средство плаћања обвезница је новац, конвертибилне марке (КМ).

## Мјесто уписа хартија од вриједности

Упис обвезница врши се код овлаштених берзанских посредника на тржишту хартија од вриједности Републике Српске у складу са временским распоредом из тачке 4.3. Проспекта.

Упис се врши на начин да потенцијални купац контактира овлаштеног берзанског посредника путем којег жели да изда налог за упис обвезница, те да изда налог за упис у току радног времена берзанског посредника, а поштујући напријед наведен временски распоред.

## Начин и рокови за уплату уписаних хартија од вриједности, као и начин на који ће бити пренијете на власничке рачуне

Уплате по основу уписаних обвезница могуће је извршити најкасније до 24.03.2021. године, и то до 10 часова код Нове Банке а.д. Бања Лука, Ул. Краља Алфонса XIII број 37a, 78 000 Бања Лука, на број рачуна: 555-100-00436529-75.

Уплата се врши на начин да купац трансферише износ новчаних средстава који одговара броју уписаних обвезница помножених са цијеном назначеном на налогу за упис на рачун депозитне банке.

Дана 24.03.2021. године, Централном регистру ће се поднијети захтјев за регистрацију четрдесет пете емисије обвезница. На основу захтјева Министарства финансија, Централни регистар врши регистрацију обвезница, најкасније до 16:00 часова и о регистрацији обавјештава Бањалучку берзу. На основу извјештаја о регистрацији Централног регистра, Бањалучка берза уврштава обвезнице на берзанско тржиште.

## Опис могућности за смањење броја уписаних хартија од вриједности по инвеститору и начина за повраћај преплаћеног износа уписницима

Не постоји могућност уписа већег броја обвезница у односу на број понуђених четрдесет петом емисијом дугорочних обвезница, па самим тим не постоји ни могућност за смањење броја уписаних обвезница по инвеститору.

## Детаљи о одређеном најмањем/највећем броју хартија од вриједности који се могу уписати

Један инвеститор може уписати и уплатити минимално једну обвезницу.

## Појединости о лицима која су се обавезала да ће дјеловати као посредници при секундарном трговању, обезбеђујући ликвидност помоћу понуђене и тражене цијене (послови подршке тржишту енг. market maker) и опис основних услова и преузетих обавеза

Нема лица која су се обавезала да ће дјеловати као посредници при секундарном трговању.

# УКЉУЧЕЊЕ У ТРГОВАЊЕ

Према члану 15. став 1. Правила Бањалучке берзе (у даљем тексту: Правила) обвезнице чији је емитент Република Српска уврштавају се на службено берзанско тржиште.

Према члану 10. Правила, хартије од вриједности ће се уврстити на организовано тржиште ако су испуњени сљедећи услови:

* да су у цјелини уплаћене,
* да су неограничено преносиве,
* да су емитоване у нематеријализованом облику.

Након регистрације емисије обвезница у Централном регистру хартија од вриједности обвезнице ће бити уврштене на службено тржиште Бањалучке берзе, у складу са Правилима Бањалучке берзе.

Када установи да су испуњени услови за уврштење хартија о вриједности на службено тржиште, директор Бањалучке берзе доноси одлуку о уврштењу.

## Додатне информације о емитованим обвезницама

Све додатне информације о четрдесет петој емисији обвезница Републике Српске, можете добити код:

**Министарства финансија Републике Српске**

Трг Републике Српске 1

78000 Бања Лука

Тел: 051/339-135 и 051/339-128

Е-mail: m.cendic@mf.vladars.net и r.trnic@mf.vladars.net

 **МИНИСТАР**

 **Зора Видовић**

1. Приказани амортизациони план је прелиминарни и заснива се на претпоставци да се реализује цјелокупни планирани износ емисије. У случају да се реализује мањи износ емисије, накнадно ће се прилагодити амортизациони план. [↑](#footnote-ref-1)